Ελληνικές βουλευτικές εκλογές Μαΐου 2012

Οι βουλευτικές εκλογές του Μαΐου 2012 διεξήχθησαν στις 6 Μαΐου από την Κυβέρνηση Λουκά Παπαδήμου. Πρώτο κόμμα ήλθε η Νέα Δημοκρατία με 18,85% και 108 έδρες, δεύτερο κόμμα ο Συνασπισμός Ριζοσπαστικής Αριστεράς με 16,79% και 52 έδρες, τρίτο κόμμα το Πανελλήνιο Σοσιαλιστικό Κίνημα με 13,18% και 41 έδρες, τέταρτο κόμμα οι Ανεξάρτητοι Έλληνες με 10,62% και 33 έδρες, πέμπτο κόμμα το Κομμουνιστικό Κόμμα Ελλάδας με 8,48% και 26 έδρες, έκτο κόμμα η Χρυσή Αυγή με 6,97% και 21 έδρες, έβδομο και τελευταίο κόμμα η Δημοκρατική Αριστερά με 6,11% και 19 έδρες. Η κατανομή των εδρών έγινε με το σύστημα της ενισχυμένης αναλογικής του Ν.3636/2008. Η αποχή άγγιξε το 34,88% των εγγεγραμμένων ψηφοφόρων. Μετά το αποτέλεσμα των εκλογών δεν έγινε δυνατός ο σχηματισμός κυβέρνησης και έτσι σχηματίστηκε η Υπηρεσιακή κυβέρνηση Παναγιώτη Πικραμμένου 2012.

 Στις εκλογές, οι οποίες προκηρύχθηκαν στις 11 Απριλίου 2012, έλαβαν μέρος 32 κόμματα. Από τα συνολικά 36 κόμματα που υπέβαλαν αιτήσεις συμμετοχής στις εθνικές εκλογές ο Άρειος Πάγος απέρριψε τη συμμετοχή τεσσάρων. Τα κόμματα τα οποία έλαβαν μέρος στις εκλογές είναι τα ακόλουθα: Πανελλήνιο Σοσιαλιστικό Κίνημα (ΠΑ.ΣΟ.Κ) (Ε. Βενιζέλος)Νέα Δημοκρατία (ΝΔ) (Αντ. Σαμαράς)Κομμουνιστικό Κόμμα Ελλάδας (Α. Παπαρήγα)Λαϊκός Ορθόδοξος Συναγερμός Γ. Καρατζαφέρης (ΛΑ.Ο.Σ) (Γ. Καρατζαφέρης)Συνασπισμός Ριζοσπαστικής Αριστεράς - Ενωτικό Κοινωνικό Μέτωπο (Συνασπισμός της Αριστεράς, των Κινημάτων και της Οικολογίας - Ενωτικό Μέτωπο - Ανανεωτική Κομμουνιστική και Οικολογική Αριστερά - Διεθνιστική Εργατική Αριστερά - Ένωση Δημοκρατικού Κέντρου- Κίνηση Ενεργών Πολιτών - Κίνηση για την Ενότητα Δράσης της Αριστεράς - Κόκκινο - Κομμουνιστική Οργάνωση Ελλάδας - Οικοσοσιαλιστές Ελλάδας - Ομάδα Ριζοσπαστικής Αριστεράς ΡΟΖΑ - Σοσιαλιστική Αριστερά) (Α. Τσίπρας)ΕΕΚ Τροτσκιστές - Εργατικό Επαναστατικό Κόμμα (Σαμπετάι Μάτσας)Κόμμα Πειρατών Ελλάδας (Ι. Παναγόπουλος)Δημοσθένης Βεργής Έλληνες Οικολόγοι (Δ. Βεργής)Κίνημα Δεν Πληρώνω (Βασ. Παπαδόπουλος)Κοινωνία Πολιτική Παράταξη συνεχιστών του Καποδίστρια (Μιχ. Ηλιάδης)Αξιοπρέπεια (συνδυασμός ανεξάρτητων υποψηφίων) (Παν. Θεοδωρόπουλος)Κόμμα Φιλελευθέρων (Κ. Καλλιγιάννης)ΟΑΚΚΕ-Οργάνωση για την Ανασυγκρότηση του ΚΚΕ (3μελής διοικούσα επιτροπή)Σύνδεσμος Εθνικής Ενότητας (Ν. Αλικάκος)Παναθηναϊκό Κίνημα (ΠΑΝ.ΚΙ) (Γεώργ. Μπέτσικας)Αντικαπιταλιστική Αριστερή Συνεργασία για την Ανατροπή - ΑΝΤ.ΑΡ.ΣΥ.Α. - Μέτωπο της αντικαπιταλιστικής, επαναστατικής, κομμουνιστικής Αριστεράς και της ριζοσπαστικής Οικολογίας (21μελής κεντρική συντονιστική επιτροπή)ΚΚΕ (μ-λ) - Μ-Λ ΚΚΕ Εκλογική Συνεργασία (συνασπισμός συνεργαζόμενων κομμάτων) - (4μελής διευθύνουσα επιτροπή)Οργάνωση Κομμουνιστών Διεθνιστών Ελλάδας (Ο.Κ.Δ.Ε.) (3μελής διοικούσα επιτροπή)Δημοκρατική Συμμαχία Ντόρα Μπακογιάννη (Ντόρα Μπακογιάννη)Κ.Ε.ΑΝ. Κίνημα Εθνικής Αντίστασης (Ιπποκράτης Σαββούρας)Ένωση Κεντρώων (Βασίλης Λεβέντης)Δημοκρατική Αριστερά (Φωτ. Κουβέλης)Δράση - Φιλελεύθερη Συμμαχία (Δράση - Φιλελεύθερη Συμμαχία) (συνασπισμός συνεργαζομένων κομμάτων) - (Σ. Μάνος και Γ. Βαλλιανάτος)δημιουργία, ξανά! (Θάνος Τζήμερος)Κοινωνική Συμφωνία (Λούκα Κατσέλη)Οικολόγοι Πράσινοι (6μελής εκτελεστική επιτροπή)Λαϊκός Σύνδεσμος - Χρυσή Αυγή (Ν. Μιχαλολιάκος)ΟΧΙ (Δημοκρατική Αναγέννηση - Ενιαίο Παλλαϊκό Μέτωπο) (συνασπισμός συνεργαζόμενων κομμάτων) (Σ. Παπαθεμελής - 3μελής διοικούσα επιτροπή)Ανεξάρτητοι Έλληνες (Πάνος Καμμένος)Περιφερειακή Αστική Ανάπτυξη (Π.Α.Α.) (Νικ. Κολίτσης, μεμονωμένος υποψήφιος)Ανεξάρτητη Ανανεωτική Αριστερά, Ανανεωτική Δεξιά, Ανανεωτικό ΠΑΣΟΚ, Ανανεωτική Νέα Δημοκρατία, Όχι στον Πόλεμο Κόμμα Επιχείρηση Χαρίζω Οικόπεδα Χαρίζω Χρέη Σώζω Ζωές Παναγροτικό Εργατικό Κίνημα Ελλάδος ΠΑ.Ε.Κ.Ε. (Μ. Τζαλαζίδης)Τυραννοκτόνοι - Αθαν. Δασκαλόπουλος (μεμονωμένος υποψήφιος) Το Α' Τμήμα του Αρείου Πάγου, που είναι αρμόδιο για την ανακήρυξη των συνδυασμών, απέρριψε τους τέσσερις κομματικούς σχηματισμούς που είχαν υποβάλει αίτηση: Εθνική Ελπίδα (Γεώργ. Παπαδόπουλος - Γιαννιτσά) Πανελλήνιο Αχρωμάτιστο Μέτωπο, Π.Α.Μ.Ε. στο Γ.Ε.Σ.Ε.ΕΠ. (Θεόδ. Κυρωγιάννης) Φίλοι του Ανθρώπου (Κ. Σταμούλης) Δημοβούλιο Πολιτών - (Άμεση) Δημοκρατία στην Πράξη! (συνδυασμός ανεξάρτητων υποψηφίων) - (Γ. Κόκκας)Επιπλέον, το ίδιο Τμήμα δεν επέτρεψε τη χρήση του εμβλήματος με τη λέξη Τυραννοκτόνοι από τον ανεξάρτητο υποψήφιο Αθανάσιο Δασκαλόπουλο, με την αιτιολογία ότι ενείχε περιεχόμενο που καταδείκνυε πρόθεση διάπραξης αξιόποινης πράξης. Οι δημοσκοπήσεις έφεραν τα δυο μεγαλύτερα κόμματα της ΝΔ και του ΠΑΣΟΚ σε χαμηλά επίπεδα σε σχέση με τα ποσοστά που έπαιρναν σε προηγούμενες εκλογικές αναμετρήσεις. Νέα κόμματα που δημιουργήθηκαν στους μήνες που προηγήθηκαν των εκλογών είχαν αυξανόμενη υποστήριξη. Κατάλογος Βουλευτών της Βουλής των Ελλήνων (Μάιος 2012) Υπουργείο Εσωτερικών - Αποτελέσματα εκλογών Μαΐου 2012